Απόφαση του Δικαστηρίου (έβδομο τμήμα) της 4ης Οκτωβρίου 2012 —Ευρωπαϊκή Δυναμική κατά Επιτροπής
(Υπόθεση C-629/11 P)
«Αίτηση αναιρέσεως — Σύναψη δημοσίας συμβάσεως από την Επιτροπή — Απόρριψη προσφοράς — Υποχρέωση αιτιολογήσεως — Κανονισμός (ΕΚ, Ευρατόμ) 1605/2002 — Άρθρο 100, παράγραφος 2 — Προθεσμία απαντήσεως σε αίτηση παροχής πληροφοριών — Κανονισμός (ΕΚ, Ευρατόμ) 2342/2002 — Άρθρο 149, παράγραφος 2»
1.                     Πράξεις των οργάνων — Αιτιολογία — Υποχρέωση αιτιολογήσεως — Περιεχόμενο — Απόφαση, στο πλαίσιο διαδικασίας συνάψεως δημόσιας
συμβάσεως υπηρεσιών, να μην επιλεγεί μια προσφορά — Υποχρέωση κοινοποιήσεως, κατόπιν υποβολής γραπτού αιτήματος, των χαρακτηριστικών
και των συγκριτικών πλεονεκτημάτων της επιλεγείσας προσφοράς, καθώς και του ονόματος του αναδόχου — Υποχρέωση της αναθέτουσας
αρχής να εκθέσει περιεκτικά τον τρόπο με τον οποίο έλαβε υπόψη κάθε λεπτομέρεια της απορριφθείσας προσφοράς κατά την αξιολόγησή
της ή να προβεί σε λεπτομερή συγκριτική ανάλυση της επιλεγείσας και της απορριφθείσας προσφοράς — Δεν υφίσταται — Aβάσιμος
λόγος (Άρθρο 256 ΣΛΕΕ· κανονισμός 1605/2002 του Συμβουλίου, άρθρο 100 § 2, εδ. 1· κανονισμός 2342/2002 της Επιτροπής, άρθρο 149
§ 3) (βλ. σκέψεις 20-23)
2.                     Πράξεις των οργάνων — Αιτιολογία — Υποχρέωση αιτιολογήσεως — Περιεχόμενο — Απόφαση, στο πλαίσιο διαδικασίας συνάψεως δημόσιας
συμβάσεως υπηρεσιών, να μην επιλεγεί μια προσφορά — Μη τήρηση, εκ μέρους της Επιτροπής, του καθήκοντος επιμέλειας και χρηστής
διοικήσεως — Αιτιολογία η οποία κοινοποιήθηκε στον προσφέροντα με καθυστέρηση οκτώ ημερών σε σχέση με την κατ’ ανώτατο όριο
προθεσμία — Καθυστέρηση η οποία δεν συνεπάγεται αυτή καθαυτήν την ακύρωση των προσβαλλομένων αποφάσεων — Aβάσιμος λόγος (Κανονισμός
1605/2002 του Συμβουλίου, άρθρο 100 § 2, εδ. 1· κανονισμός 2342/2002 της Επιτροπής, άρθρο 149 § 2) (βλ. σκέψεις 37, 39, 40)
Αντικείμενο
Αίτηση αναιρέσεως κατά της αποφάσεως του Γενικού Δικαστηρίου (δεύτερο τμήμα) της 20ής Σεπτεμβρίου 2011 στην υπόθεση T-298/09,
Ευρωπαϊκή Δυναμική κατά Επιτροπής, με την οποία απορρίφθηκε η προσφυγή-αγωγή που είχε ασκηθεί με αίτημα, αφενός, την ακύρωση
της αποφάσεως της Επιτροπής της 12ης Μαΐου 2009, περί απορρίψεως της προσφοράς που είχε υποβάλει η νυν αναιρεσείουσα στο πλαίσιο
του διαγωνισμού EAC/01/2008 για την παροχή εξωτερικών υπηρεσιών εκπαιδευτικών προγραμμάτων (EPISEP) (ΕΕ 2008/S 158-212752),
καθώς και της αποφάσεως περί αναθέσεως του αντικειμένου της συμβάσεως σε άλλον διαγωνιζόμενο, και, αφετέρου, την επιδίκαση
αποζημιώσεως — Άρθρο 93, παράγραφος 1, στοιχείο στʹ, του δημοσιονομικού κανονισμού — Χρονική ισχύς των προσφορών — Εξωσυμβατική
ευθύνη
Διατακτικό
Το Δικαστήριο αποφασίζει:
1)
Απορρίπτει την αίτηση αναιρέσεως.
2)
Καταδικάζει την Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής ΑΕ στα δικαστικά έξοδα.